A/S Hektor med disponent Nils Bugge mistet begge sine hvalkokerier under første verdenskrig, og FLK «Ronald» (II) ble bygget som erstatning for disse. Hun ble bygget ved Robert Duncan & Co. Ltd. i Port Glasgow i Skottland som en standard tørrlastebåt til en kostnad på 6,5 millioner kroner. Kokeriutrustningen ble installert ved Jarlsø Verft før overleveringen i juli 1920 – som verdens største flytende hvalkokeri og det første som var spesialbygd til formålet.